
Àrea de Drets Socials, Salut, Cooperació i Comunitat
Institut Municipal de Persones amb Discapacitat

	Protocol de gestió dels kits d’acollida  d’usuaris/es del SAUPD



L’establiment SAUPD garantirà,  per aquells casos que ho requereixin en  el  moment  de  l’ingrés,  el  lliurament  d’un  kit  bàsic d’acollida amb estris d’higiene i roba.

1. Elements que poden integrar el kit d’acollida:
Com a mínim han de garantir:
· Muda completa (roba interior i exterior adequada al temps). La roba interior serà sempre nova.
· Estris  d’higiene  personal  (sabó,  xampú,  pasta  de  dents,  raspall  de dents, maquineta d’afaitar, pinta, crema hidratant, si és necessari). Tots els estris d’higiene personal seran nous.
· Roba per dormir: pijama i bata, així com sabatilles.
· En casos excepcionals, calçat de carrer.

2. Preu del Kit:
El cost d’aquest kit serà facturat a raó del preu de licitació,  tal i com s’especifica en el plec administratiu referent al present Acord Marc. El plec administratiu del present Acord Marc preveu una provisió econòmica per aquest concepte.

3. Procés d’autorització, justificació i facturació dels corresponents kits:
El procés d’autorització, justificació i facturació dels kits  consisteix en que:
1. El professional referent de l’establiment comunicarà via correu electrònic la necessitat detectada; 
2. Es realitzarà una valoració telefònica conjunta de la necessitat entre el professional del servei SAUPD i professional referent de l’establiment SAUPD, 
3. El professional del servei SAUPD farà un correu electrònic autoritzant o denegant el kit bàsic,
4. Un cop autoritzat el kit bàsic, aquest ja es pot incloure en la factura del mes del servei, a banda del preu del servei residencial, en conceptes separats de la factura,  de forma a què es vegi clarament la diferència entre el preu de l’estada i el preu del kit.

